Na temelju članka 34a. stavka 1. i 2. Zakona o odgoju i obrazovanju u osnovnoj i srednjoj školi (“Narodne novine“, broj [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279)), članka 31. stavka 1. i članka 32. st. 1. točke 26. Statuta Grada Vukovara (“Službeni vjesnik Grada Vukovara“, broj 4/09, 7/11, 4/12, 7/13, 7/15, 1/18 i 2/18-pročišćeni tekst), Gradsko vijeće Grada Vukovara, na sjednici održanoj dana\_\_\_\_\_\_\_, donosi

  **P R A V I L N I K**

o organizaciji i načinu provedbe programa produženog boravka

u osnovnim školama čiji je osnivač Grad Vukovar

 Članak 1.

Ovim Pravilnikom utvrđuju se uvjeti i način organiziranja i provedbe programa produženog boravka u osnovnim školama (u daljnjem tekstu: škola) kojima je osnivač Grad Vukovar.

Izrazi koji se koriste u ovom Pravilniku, a koji imaju rodno značenje, bez obzira na to jesu li korišteni u muškom ili ženskom rodu obuhvaćaju na jednak način i muški i ženski rod.

 Članak 2.

Produženi boravak je posebni oblik odgojno-obrazovnog rada koji se organizira za učenike izvan redovite nastave.

Program produženog boravka utvrđuje se kao šira javna potreba u osnovnim školama Grada Vukovara.

Produženi boravak organizira se u osnovnim školama sukladno prostornim, kadrovskim i organizacijskim uvjetima škole.

 Članak 3.

Škole u pravilu organiziraju produženi boravak za potrebe učenika svojeg upisnog područja.

Produženi boravak organizira se prvenstveno za učenike 1. i 2. razreda, a po potrebi i za učenike 3. i 4. razreda.

 Članak 4.

Odgojno obrazovna skupina produženog boravka ustrojava se od učenika istog ili dvaju i više razreda za provedbu neposrednog odgojno-obrazovnog rada s najmanje 14 učenika, a u pravilu s 20 učenika.

 Članak 5.

Produženi boravak u pravilu počinje u 7,00 sati ujutro i završava u 17,00 sati poslijepodne, ovisno o organizaciji smjenskog odnosno jednosmjenskog rada u školi.

Jedan sat produženog boravka traje 60 minuta. Za prihvat učenika škola je dužna organizirati dežurstvo učitelja.

Program produženog boravka škole usklađuju s potrebama zaposlenih roditelja te svojim organizacijskim, kadrovskim i prostornim uvjetima.

Škola može odrediti vrijeme do kojega je učenik obvezan biti u produženom boravku, a u svrhu nesmetanog provođenja odgojno-obrazovnog rada, odnosno Godišnjeg programa rada produženog boravka te kako bi se poštivalo organizaciju rada škole.

 Članak 6.

Škole na osnovi iskazanih potreba i interesa roditelja dostavljaju Upravnom odjelu za kulturu, obrazovanje, sport, branitelje, socijalnu politiku i civilno društvo (u daljnjem tekstu: nadležni odjel) na kraju nastavne godine, a najkasnije do 30. lipnja zahtjev za ustrojem odgojno-obrazovne skupine/a produženog boravka za iduću školsku godinu.

Zahtjev za organiziranjem produženog boravka obvezno sadrži:

-broj učenika prijavljenih za produženi boravak,

-broj planiranih odgojno-obrazovnih skupina produženog boravka,

-broj učitelja potrebnih za provedbu programa produženog boravka.

O organizaciji programa produženog boravka odlučuje nadležni odjel Grada Vukovara na osnovi obrazloženog zahtjeva svake škole. Na temelju zahtjeva škola te sukladno sredstvima osiguranim u Proračunu Grada Vukovara osiguravaju se materijalni uvjeti za plaće, naknade plaća i troškove prijevoza učitelja koji realiziraju program produženog boravka i ostala materijalna prava koja ostvaruju u skladu s odredbama kolektivnih ugovora koji se primjenjuju u osnovnoškolskim ustanovama.

 Članak 7.

Polaznici produženog boravka uključuju se u produženi boravak na temelju zahtjeva koji roditelji podnose školi, prilažući dokumentaciju koju je škola zatražila.

Ako se za uključivanje u produženi boravak prijavi veći broj učenika, a škola zbog ograničenih financijskih, prostornih, kadrovskih i drugih organizacijskih uvjeta ne može povećati broj odgojno-obrazovnih skupina, prednost pri uključivanju u produženi boravak imaju učenici:

-oba zaposlena roditelja,

-samohranog zaposlenog roditelja,

-zaposlenog roditelja u jednoroditeljskoj obitelji,

-smješteni u udomiteljskoj obitelji.

Ukoliko veći broj učenika ispunjava kriterije iz prethodnog stavka prednost imaju učenici iz obitelji s više djece koja se redovno školuju.

 Članak 8.

Program produženog boravka provode učitelji, odnosno osobe koje ispunjavaju zakonske uvjete za odgojno-.obrazovni rad s učenicima.

Učitelji koji provode produženi boravak sklapaju sa školom ugovor o radu na određeno puno radno vrijeme, za vrijeme trajanja programa produženog boravka tijekom nastavne godine te imaju ista prava i obveze kao i drugi učitelji škole.

 Članak 9.

Troškovi provedbe produženog boravka sastoje od troškova za plaće i ostala materijalna prava učitelja koji izvodi program produženog boravka, troškove prehrane učenika, troškove didaktičkog materijala i pribora.

Troškove za rad učitelja koji vodi program produženog boravka snose Grad Vukovar i roditelji učenika koji su uključeni u program produženog boravka. Udio sudjelovanja roditelja u cijeni rada učitelja u produženom boravku utvrditi će se odlukom Gradonačelnika za svaku školsku godinu.

Režijske troškove i troškove didaktičkog materijala i pribora snosi Grad Vukovar.

Troškove prehrane snose roditelji učenika koji su uključeni u program produženog boravka sukladno stvarnim cijenama i korištenju ove usluge. Gradonačelnik može donijeti odluku o sufinanciranju dijela troškova prehrane.

Konačnu cijenu produženog boravka za roditelje donosi Gradonačelnik prije početka svake školske godine.

 Članak 10.

O korištenju programa produženog boravka škola sklapa ugovor s roditeljem-korisnikom usluga.

Izvješće o provedenom upisu u Program produženog boravka škole su dužne dostaviti nadležnom odjelu do 15. rujna svake školske godine.

 Članak 11.

Škola ispostavlja uplatnicu za troškove produženog boravka svakom roditelju-korisniku usluga najkasnije do 10. u tekućem mjesecu, a iznos roditelji uplaćuju u tekućem mjesecu za prethodni mjesec.

Roditelj-korisnik usluge dužan je platiti cijenu usluge iz stavka 1. ovog članka na temelju uplatnice najkasnije do 20. u tekućem mjesecu na žiro-račun škole.

Ukoliko roditelj-korisnik usluge ne plati iznos iz stavka 2. ovog članka do zadnjeg dana u mjesecu škola će poslati opomenu roditelju-korisniku usluge za plaćanje računa, a ukoliko se račun ne podmiri niti nakon druge opomene škola može raskinuti ugovor o korištenju produženog boravka.

 Članak 12.

Ovaj Pravilnik stupa na snagu prvog dana od dana objave u “Službenom vjesniku“ Grada Vukovara.

KLASA:

URBROJ:

U Vukovaru, dana

.